*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-132/21

Sarajevo, 29.03.2021. godine

**Z A P I S N I K**

**18.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 26.01.2021. godine**

Online sjednica je počela u 10.04.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Temeljem evidencije Stručne službe, predsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

 Odsustvo sa sjednice opravdali su: Husein Topčagić, Sanela Prašović-Gadžo, Luka Faletar i Elzina Pirić.

 Zapisnik 15. redovite sjednice usvojen je bez primjedbi.

 Prešlo se na utvrđivanje dnevnoga reda.

Ispred Povjerenstva za sigurnost, Damir Mašić, tražio je da se u dnevni red uvrste zaključci Povjerenstva za sigurnost vezano za situaciju uzrokovanu migrantskom krizom u FBiH, a što je s 67 glasova za, bez glasova protiv i s dva suzdržna glasa usvojeno.

Prijedlog Vlade FBiH da se Prijedlog Zakona o stečaju razmatra po žurnome postupku, usvojen je nakon dodatne prozivke predsjedatelja, s 50 glasova za, osam glasova protiv i s 30 suzdržanih glasova.

Sa 68 glasova za, jednim glasom protiv i s tri suzdržana glasa, usvojen je sljedeći:

D N E V N I R E D

1. Informacija Vlade Federacije BiH vezano za posljedice djelovanja epidemije koronavirusa Covid-19 na gospodarstvo i zdravstvo u FBiH,
2. Prijedlozi zaključaka koji proizilaze iz odluka Ustavnoga suda BiH (AP 3683/20 i U-10/19) i presuda Ustavnog suda Federacije Bosne i Hercegovine (U-24/16 i U-16/18),
3. Prijedlog Zakona o stečaju – žurni postupak,
4. Prijedlog Zakona o dopunama Zakona o zaštiti od nasilja u obitelji – skraćeni postupak,
5. Prijedlog Zakona o izmjenama i dopunama Zakona o gospodarskim društvima,
6. Prijedlog Zakona o izmjenama i dopunama Zakona o registraciji poslovnih subjekata u FBiH,
7. Prijedlog Zakona o izmjenama i dopunama Zakona o poljoprivrednim savjetodavnim služama,
8. Prijedlog Zakona o provođenju odluka sudova,
9. Nacrt Zakona o zaštiti uzbunjivača u Federaciji BiH, predlagateljica: Sabina Ćudić,
10. Prijedlog zaključaka o utvrđivanju Programa provođenja statističkih istraživanja od interesa za Federaciju BiH za razdoblje 2021.-2024. godina,
11. Prijedlog Odluke o nabavci prostorija za smještaj Federalnog ministarstva financija – Porezna uprava FBiH u Tuzli, Orašju i Bosanskoj Krupi,
12. Prijedlog Odluke o prihvaćanju zaduženja po sporazumu o zajmu između Bosne i Hercegovine i Međunarodne banke za obnovu i razvitak (IBRD) za realizaciju Projekta oporavka i potpore tvrtkama,
13. Prijedlog Odluke o prihvaćanju zaduženja po Sporazumu o kreditnoj liniji (Makrofinancijska pomoć za Bosnu i Hercegovinu) između Europske unije (kao zajmodavca) i Bosne i Hecegovine (kao zajmoprimca) i Centralne banke Bosne i Hercegovine (kao agenta zajmoprimca)
14. Izvješće o izvršenju Proračuna Federalnog tužiteljstva za 2019. godinu,
15. Dokument okvirnoga Proračuna FBiH za razdoblje 2021.-2023. godina,
16. Izvješće o zaduženju Federacije BiH po osnovi emisije (7Y) obveznica na dan 22.09.2020. godine,
17. Kvartalno izvješće o dugu Q3/2020.,
18. Izvješće o zaduženju Federacije BiH po osnovi emisije trezornskih zapisa (6M) na dan 17.11.2020. godine,
19. Usuglašavanje Prijedloga Zakona o dopunama Zakona o proračunima u FBiH,
20. Očitovanje o zaključcima Povjerenstva za sigurnost vezano za situaciju uzrokovanu migrantskom krizom u FBiH,
21. Izbori i imenovanja.

**1.Informacija Vlade Federacije BiH vezano za posljedice djelovanja epidemije**

 **koronavirusa Covid-19 na gospodarstvo i zdravstvo u FBiH,**

Informaciju je dostvila Vlada FBiH.

Informaciju su razmatrala mjerodavna radna tijela i dostavila izvješća.

Ispred Federalnog ministarstva zdravstva, obrazloženje je dala Snježana Bodnaruk.

Ispred Federalnog ministarstva okoliša i turizma obratila se Farida Cikotić.

Ispred Federalnog ministarstva poljoprivrede, vodoprivrede i šumarstva obrazlagao je Nijaz Brković.

Ispred Vlade Federacije BiH obrazlagala je ministrica Jelka Milićević.

U raspravi su sudjelovali: Alma Kratina, Sabina Ćudić, Zlatko Ercegović, Albin Muslić, Amela Kuskunović, Mara Đukić, Mira Grgić, Hajrudin Žilić, Jasmina Zubić, Miomirka Melank, Dževad Adžem, Husein Rošić, Goran Akšamija, Adis Arapović, Adin Huremović, Delfa Dejanović, Mladen Bošković i Goran Čerkez.

Zastupnički dom primio je na znanje Informaciju Vlade Federacije BiH, vezano za posljedice djelovanja epidemije koronavirusa Covid-19 na privredu i zdravstvo u FBiH,

Irfan Čengić predložio je zaključke u svezi ove točke dnevnoga reda koji, nakon dodatne prozivke predsjedatelja nisu usvojeni (38 za, bez glasova protiv i 44 suzdržana glasa).

1. **Prijedlozi zaključaka koji proizilaze iz odluka Ustavnoga suda BiH (AP 3683/20 i U-10/19) i presuda Ustavnoga suda Federacije Bosne i Hercegovine (U-24/16 i U-16/18),**

Ispred Ustavnog povjerenstva dodatno obrazloženje dao je Ismet Osmanović.

Ispred Zakonodavno-pravnog povjerenstva obrazloženje je dao Albin Mulsić.

U raspravi su sudjelovali: Irfan Čengić i Adnan Efendić.

Predsjedatelj je pozvao zastupnike da se očituju o prijedlozima zaključaka Ustavnoga povjerenstva i Zakonodavno-pravnog povjerenstva.

S 68 glasova za, bez glasova protiv i bez suzdržanih glasova usvojeni su sljedeći:

Z A K LJ U Č C I

U svezi postupanja po Odluci Ustavnoga suda BIH broj: AP-3683/20, donesenoj 22.12.2020.godine u predmetu apelacije E.Š. i ostalih protiv naredbi kriznih stožera Ministarstva zdravstva FBiH i Ministarstva zdravstva Kantona Sarajevo, kojom je Ustavni sud BiH utvrdio kršenje prava na privatni život, iz članka II/3.f Ustava BiH i članka 8.-Europske konvencije za zaštitu ljudskih prava i temeljnih sloboda, zadužuje se Premijer FBiH da, sukladno svojim ustavnim ovlaštenjima i obvezama, osigura izvršenje ove Odluke na način da Vlada FBIH žurno poduzme aktivnosti i uskladi svoje djelovanje s standardima iz članka II/3.f) Ustava Bosne i Hercegovine i članka 8. Europske konvencije za zaštitu ljudskih prava i temeljnih sloboda, te standardima iz članka II/3.m) Ustava Bosne i Hercegovine i Protokola broj 4. uz Europsku konvenciju za zaštitu ljudskih prava i temeljnih sloboda, kako su navedeni u ovoj Odluci, te da izradi predlog i uputi Parlamentu Federacije BiH na usvajanje sve potrebite zakonske propise kako bi krizni stožeri i zavodi za javno zdravstvo imali pravni okvir za djelovanje i donošenje mjera za zaštitu stanovništva u uvjetima pandemije, a kojima ne bi ugrožavali temljena ljudska prava građana Federacije.

Zadužuje se premijer Federacije BiH da osigura izvršenje presude u roku od 60 dana.

O Zaključku obavijestiti Ustavni sud BiH u roku od 15 dana kako je to propisano u stavku 3. izreke predmetne Odluke.

U svezi postupanja po odluci Ustavnoga suda BiH broj: U-10/19, postupajući po apelaciji suca općinskog suda u Cazinu u svezi usuglašavanja odredbe člansa 69. st.3. i 4. Zakona o ovršnom postupku Federacije Bosne i Hercegovine („Službene novine Federacije BIH“, br: 32/03, 52/03, 33/06 39/09, 35/12 i 46/16 i „Službeni glasnik BIH 42/18), a uzimajući u obzir Obavijest Federalnog ministarstva pravde, zadužuje se premijer FBIH da što žurnije dostavi u parlamentarnu proceduru Prijedlog izmjena i dopuna Zakona o ovršnom postupku Federacije BIH koji sadrži i odredbe kojim se provodi odluka Ustavnog suda BIH broj: U-10/19, s obzirom da je Federalno ministarstvo pravde već dostavilo Nacrt zakona o izmjenama i dopunama Zakona o ovršnom postupku.

Zadužuje se premijer Federacije BIH da osigura izvršenje presude u roku od 60 dana.

Zadužuje se Vlada FBiH da urgentno uputi u parlamentrnu proceduru sve propise iz djelokruga Vlade FBiH, a koji su tretirani od strane Ustavnoga suda BiH i Ustavnoga suda FBiH gdje je pored ostaloga konstatirano da je došlo do povrede ustavnih odredbi naročito u svezi s premisom da su konačne i obvezujuće.

1. **Prijedlog Zakona o stečaju – žurni postupak,**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Federalnog ministarstva pravde dodatno je obrazložila Mersiha Udovičić.

U raspravi su sudjelovali: Alma Kratina, Jasmina Zubić, Elvir Karajbić, Albin Muslić, Mirsad Čamdžić, Ivica Pavković, Suad Kaknjo, Adnan Efendić, Dževad Adžem, Ibrahim Zukić i Hajrudin Žilić.

Data je stanka do 15.30.

Nakon stanke, prešlo se na točku 4. dnevnoga reda, jer Vlada FBiH još nije dostavila očitovanje na amandmane Prijedloga Zakona o stečaju.

1. **Prijedlog zakona o dopunama Zakona o zaštiti od nasilja u obitelji** – **skraćeni postupak**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Povjerenstva za zaštitu ljudskih prava i sloboda obrazlagala je Miomirka Melank.

Prije otvaranja pretresa, predsjedatelj je, temljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je nakon dodatne prozivke predsjedatelja s 66 glasova za, dva glasova protiv i s dva suzdržana glasa usvojeno.

U raspravi su sudjelovali: Alma Kratina, Miomirka Melank, Hajrudin Žilić i Mara Đukić.

S 67 glasova za, bez glasova protiv i s jednim suzdržanim glasom, usvojen je Prijedlog zakona o dopunama Zakona o zaštiti od nasilja u obitelji .

Povjerenstvo za zaštitu ljuskih prava i sloboda predložilo je zaključak. S 55 glasova za, bez glasova protiv i s četiri suzdržana glasa usvojen je sljedeći:

Z A K LJ U Č A K

Zastupnički dom Parlamenta FBiH traži da Federalno ministarstvo pravde, već za narednu sjednicu Zastupničkoga doma Parlamenta FBiH pripremi i dostavi izmjene i dopune Kaznenoga zakona, koje se tiču nasilja nad djecom i ženama, a sukladno s Preporukama UN Komiteta za prava djeteta, preporukama Komiteta za eliminaciju diskriminacije prema ženama, UN Deklaracije o uklanjanju nasilja nad ženama, Lanzarote konvencije vijeća Europe o zaštiti djece od seksualnog iskorištavanja i zlouporabe i Konvencije Vijeća Europe o sprečavanju i borbi protiv nasilja nad ženama i nasilja u obitelji.

Zastupnica Kenela Zuko predložila je zaključak. S 61 glasom za, bez glasova protiv i s četiri suzdržana glasa usvojen je sljedeći:

Z A K LJ U Č A K

Zastupnički dom Parlamenta FBiH predlaže Vladi FBiH da izradi novi Zakon o zaštiti od nasilja u obitelji u FBiH kojim bi se obuhvatio cijeli sustav zaštite žrtava nasilja.

1. **Prijedlog Zakona o izmjenama i dopunama Zakona o gospodarskim društvima,**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dala je Jasmina Pašić.

 U raspravi je sudjelovala Alma Kratina.

S 63 glasa za, bez glasova protiv i s tri suzdržana glasa, usvojen je Prijedlog Zakona o izmjenama i dopunama Zakona o gospodarskim društvima.

1. **Prijedlog Zakona o izmjenama i dopunama Zakona o registraciji poslovnih subjekata u FBiH**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Predstavnik Vlade FBiH dao je dodatno obrazloženje.

Ispred Zakonodavno-pravnog povjerenstva obrazlagao je Albin Mulić.

U raspravi je sudjelovala Jasmina Zubić.

Prešlo se na narednu točku dnevnoga reda, jer Vlada FBiH još nije dostavila očitovanje o amandmanima.

1. **Prijedlog zakona o izmjenama i dopunama Zakona o poljoprivrednim savjetodavnim služama,**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Vlade FBiH dodato obrazloženje dao je ministar Šemsudin Dedić.

Ispred Odbora za poljoprivredu, vodoprivredu i šumarstvo, obrazlagao je Ahmed Džubur.

Na ovaj Prijedlog Zakona amandmane su podnijeli: Sanela Klarić (tri), Klub zastupnika HDZ-HNS (jedan).

U raspravi su sudjelovali: Marijan Klaić, Sanela Klarić, Ahmed Džubur, Damir Maši i Mladen Bošković.

Prešlo se na rad po narednoj točki dnevnoga reda, dok zastupnici ne dobiju očitovanje Vlade FBiH o amandmanima.

**8**.**Prijedlog Zakona o provođenju odluka sudova,**

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dala je Melina Katana.

Ispred Zakonodavno-pravnog povjerenstva obrazlagao je Albin Mulić.

U raspravi su sudjelovali: Albin Mulić, Delfa Dejanović, Amla Kratina, te ispred Vlade Meliha Katana.

 S 55 glasova za, 12 glasova protiv i s 12 suzdržanih glasova, usvojen je Prijedlog Zakona o provođenju odluka sudova.

Data je stanka do 18.00.

Nakon stanke prešlo se na očitovanje o točkama dnevnoga reda, o kojima je Vlada FBiH dostavila očitovanje na amandmane.

**3.Prijedlog Zakona o stečaju – žurni postupak,**

Klub zastupnika SDPBiH predložio je 50 amandmana, koje Vlada FBiH nije prihvatila. Iz Kluba nisu tražili da se zastupnici očituju, jer se nadaju da će ih Vlada FBiH razmotriti prigodom prvih izmjena Zakona. Amandmani Kluba zastupnika DF prihvaćeni su i postaju sastavni dio Prijedloga Zakona, amandmani:

Amandman I.: U članku 71. u stavku (2) točka c) mijenja se i glasi: „Da nije navršilo 63 godine na dan imenovanja stečajnoga upravnika“.Amandman II.: U članku 18. stavak (2) mijenja se i glasi:„(2) Ukoliko se stečajni postupak ne završi u roku od jedne, odnosno dvije godine, od dana otvaranja stečajni postupak će se nastaviti i može trajati najduže još jednu godinu, a o razlozima produženja roka stečajni sudac će obavijestiti predsjednika suda.“ Amandman III.: “U članku 76. stavak (2) i stavak (3) brišu se.“

Hajrudin Žilić nije tražio očitovanje zastupnika o amandmanu. Elvir Karajbić predložio je tri amandmana. Vlada FBiH prihvatila je amandman III.: “ U članku 76. stavak (2) i stavak (3) brišu se.“ Zastupnik Karajbić tražio je očitovanje o amandmanu I. koji nakon dodatne prozivke predsjedatelja nije usvojen (43 za, dva protiv i 27 suzdržanih glasova).

Sa 54 glasa za, 16 glasova protiv i s pet suzdržanih glasova, usvojen je Prijedlog Zakona o stečaju.

**6. Prijedlog Zakona o izmjenama i dopunama Zakona o registraciji poslovnih subjekata u FBiH**

Zastupnica Jasmina Zubić predložila je 22 amandmana koje Vlada FBiH nije prihvatila. Zastupnica Zubić tražila je očitovanje o amandmanima: III.,VI., VII., IX., XVI., XVII., i XX.

Amandman III., nakon dodatne prozivke predsjedatelja nije usvojen (34 za, jedan protiv i 42 suzdržana glasa). Amandman VI., nije usvojen (29 za, jedan protiv i 36 suzdržanih glasova). Amandman VII., nije usvojen (24 za, bez glasova protiv i 41 suzdržani glas). Amandman IX., nije usvojen (27 za, bez glasova protiv i 40 suzdržanih glasova). Amandman XVI., nije usvojen (28 za, bez glasova protiv i 36 suzdržanih glasova). Amandman XVII., nije usvojen (30 za, bez glasova protiv i 37 suzdržanih glasova). Amandman XX., nije usvojen (32 za, bez glasova protiv i 38 suzdržanih glasova).

S 56 glasova za, šest glasova protiv i uz sedam uzdržanih glasova, usvojen je Prijedlog Zakona o izmjenama i dopunama Zakona o registraciji poslovnih subjekata u FBiH.

**7.Prijedlog zakona o izmjenama i dopunama Zakona o poljoprivrednim savjetodavnim službama,**

Sanela Klarić odustala je od tri predložena amandmana. Klub zastupnika HDZ-HNS tražio je očitovanje o amandmanu koji nije usvojen (17 za, 23 protiv i 29 suzdržanih glasova).

Nakon dodatne prozivke predsjedatelja, s 51 glasom za, 13 glasova protiv i 16 suzdržanih glasova, usvojen je Prijedlog zakona o izmjenama i dopunama Zakona o poljoprivrednim savjetodavnim služama.

Sanela Klarić predložila je zaključak u svezi ove točke dnevnog reda, koji na temelju dodane prozivke predsjedatelja nije usvojen (35 za, 10 protiv i 35 suzdržanih glasova).

**9.Nacrt Zakona o zaštiti uzbunjivača u Federaciji BiH,**

 **predlagateljica: Sabina Ćudić,**

Nacrt Zakona utvrdila je zastupnica Sabina Ćudić.

Nacrt Zakona razmatrala su mjerodavna radna tijela i dostvila izvješća.
Vlada FBiH dosatavila je negativno mišljenje na ovaj Nacrt.

Sabina Ćudić dala je dodatno obrazloženje.

Ispred Zakonodavno-pravnog povjerenstva obrazlagao je Albin Muslić.

U raspravi su sudjelovali: Husein Rošić, Salko Zildžić, Irfan Čengić, Asim Kamber, Adnan Efendić, Lana Prlić, Adis Arapović, Damir Mašić i Sabina Ćudić.
Nakon glasovanja, temeljem dodatne prozivke predsjedatelja, nije usvojen Nacrt Zakona o zaštiti uzbunjivača u Federaciji BiH.

Klub zastupnika SDA predložio je zaključak. Temeljem dodatne prozivke predsjedatelja, s 58 glasova za, četiri glasa protivi 14 suzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH zadužuje Federalno ministarstvo pravde i Vladu FBiH da u parlamentarnu proceduru upute Nacrt Zakona o uzbunjivačima sukladno s EU standardima i pravnim sustavom BiH.

Predsjedatelj je prekinuo rad sjednice u 19.53.

\* \* \*

**NASTAVAK 18. REDOVITE SJEDNICE ZASTUPNIČKOGA DOMA PARALMENTA FEDERACIJE BIH, održane 02.02.2021. godine**

Online sjednica je počela u 9.57.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Temeljem evidencije Stručne službe, predsjedtelj je konstatirao da sjednici nazoči dovoljan broj zastupnika za kvalitetan rad i odlučivanje

Prešlo se na aktualni sat.

Zastupnička pitanja

Albin Muslić postavio je pitanje Federalnom ministarstvu zdravstva, kojim traži da se zastupnicima dostavi detaljna informacija o broju pribavljenih PCR testova u njihovo distribiranje po kantonima kao i da se prezentira broj testiranja po mjesecima i kantonima u protekloj 2020. godni, odnosno, na temelju kojih kriterija se vrši raspodjela testova prema kantonima u Federaciji BiH.

Jasmina Zubić imala je poslovničku intervenciju, u svezi s amandmanima koje je podnio Klub zastupnika SDP i ona kao zastupnica na Prijedlog Zakona o stečaju i Prijedlog Zakona o izmjenama i dopunama Zakona o registraciji poslovnih subjekata, te pošto nije imala vremena da se osvrne na očitovanje Vlade o predloženim amandmanima, koje je došlo u tijeku trajanja sjednice, dala je komentar po ovom pitanju.

Amer Obradović kazao je da je šest inicijativa i dva pitanja uputio na protokol. Međutim akcentira jednu inicijativu, pokrenutu prema Federalnom zavodu za statistiku, kojom traži rješenje i prijedlog metodologije koji bi bili za ustpostavu federalnog razvojnoga indeksa koji bi bio referentan za određivanje posebnih politika potpore lokalnim zajednicama u Federaciji BiH te bi bio temelj za donošenje Zakona o ravnomjernom razvitku u Federaciji BiH.

Ivan Boban pokrenuo je inicijativu za uspostavljanje zakonskog okvira za rad samozaposlenih osoba u Federaciji BiH. Kazao je da službe ovu inicijativu koju će proslijediti mailom, dostave zastupnicima.

Jasmina Zubić prvo pitanje uputila je ministarstvima koji su mjerodavni za pitanje socijalne skrbi u kantonima u Federaciji BiH – jesu li u postojećem zakonu, gdje se uređuje pitanje socijalne zaštite, zaštite obitelji s djecom na razini kantona, djeca od 6 do 15 godina starosti, koja ne pohađaju obrazovni proces prepoznata kao korisnici prava na obvezno zdravstveno osiguranje kao samostalni osiguranici, ukoliko to pravo ne mogu da ostvare po nekom drugom zakonskom temelju ili je to pravo ograničeno samo na djecu od rođenja do polaska u školu?

Naredno pitanje uputila je nadležnom ministarstvu i Autocestama Federacije BiH a u svezi s neutrošenim sredstvima od 47 milijuna u 2019. godini, a koja su bila namijenjena za projekte u 2020. godini, a u izvješću stoji:“ da bi Ceste Federacije mogle da realiziraju predloženi Program održavanja, rekonstrukcije, izgradnje i obnove magistralnih cesta neophodno je da Ministarstvo prometa i komunikacija i Ministarstvo financija donesu određene odluke i uredbe“, pa pita – koje su to odluke i uredbe, jesu li one do danas donesene i jesu li mjerodavne institucije upoznate i jesu li im upućeni zahtjevi za donošenje istih?

Kazala je da je prije više od godinu pokrenula inicijativu prema Federalnom ministarstvu finansija da usklade odredbe članka 5. i 7. Pravilnika o uvjetima za obavljanje poslova interne revizije u javnome sektoru u Federaciji, odgovor nije dobila i ponovo pokreće inicijativu.

Hajrudin Žilić izrazio je nezadovoljstvo odgovorom na inicijativu, koju je uputio Federalnom ministarstvu zdravstva, vezanu za uvrštavanje lijeka Helimbra na listu lijekova koji se financiraju iz Fonda solidarnosti. Zamolio je Odbor za zdravstvo da razmotri ovu inicijativu i da je aktualizira prema ministarstvu.

Meliha Bijedić uputila je inicijativu prema Elektroprivredi BiH, podružnica Elektrodistribucija Tuzla, kojim traži stabilno i kontinuirano snabdijevanje električnom energijom mjesnih zajednica Par Selo, Pasci i Ljubače, koji administaracijski pripadaju Gradu Tuzla.

Adis Arapović pokrenuo je prema Vladi FBiH inicijativu da se uvede vizualno označavanje službenih vozila u vlasništvu institucija organa vlasti Federacije BiH, te poduzeća u većinskom vlasništvu Vlade FBiH. Vozila trebaju biti obilježena uočljivim neljpnicama ili numeracijom ili na neki drugi adekvatan način, donošenjem Pravilnika o vizualnom označavanju službenih vozila u vlasništvu institucija organa vlasti u Federaciji BiH, te poduzeća u većinskom vlasništvu Vlade Federacije BiH. Ovaj Pravilnik treba biti donesen do 31.03.

Pitanje je uputio Vladi FBiH a u svezi s učestalom pojavom da značajan broj rukovoditelja institucija, organa uprave, agencija, fondova, javnih poduzeća itd., čije imenovanje je u izravnoj ili neizravnoj mjerodavnosti Vlade FBiH bili imenovani kao tzv. vršitelji dužnosti, traži od Vlade FBiH informaciju: koji su to rukovodeći u javnom sektoru čije imenovanje izravno ili neizravno vrši Vlada FBiH ili daje prethodnu suglasnost, kojima je regularni mandat istekao; Kada je pobrojanim rukovoditeljima istekao mandat; jesu li i kada od mjerodavnog organa imenovani kao tzv. v.d. rukovoditelji; Koji su to upravni i nadzorni odbori u javnom sektoru čije imenovanje izravno ili neizravno vrši Vlada, kojima je regularni mandat istekao a isti im je privremeno produžen u formi vršitelja dužnosti ili nisu razrješeni uprkos isteku mandata?

Mira Grgić kazala je da nije dobila odgovor na pitanje postavljeno premijeru i njegovim zamjenicima, traži od predsjedatelja da postupi po članku 116. stavak 4. Poslovnika.

Damir Mašić kazao je da je u proteklih godinu dana, od početka pandemije Covid -19 kantonima u Federaciji od strane Vlade FBiH uplaćeno preko dvije stotine milijuna KM kao i općinama u Federaciji oko trideset milijuna KM, te traži da se dostave podaci koliko je koji kanton stredstava dobio od Federacije za borbu protiv pandemije Covid-19, na šta su ta sredstva potrošena, koliko je koji kanton utrošio na poboljšanje zdravstvenog sustava, zdravstvene zaštite u brobi protiv pandemije Covid-19 a unutar tih sredstava koliko je svaki od kantona potrošio na nabavu prije svega terapije za Covid-19 kao i za nabavu testova.

Mirsad Pindžo pitanje je postavio Autocestama Federacije BiH, kojim traži da mu se dostave podaci o svim okončanim projektima dionica, poddionica autoceste, kao i onima koje se trenutno grade i zaključeni su ugovori i to komplente podatke za troškove izvlaštenja, sveukupne troškove projekta, radove, idjene projekte, glavne projekte, nadzore, izvođače, rokove ugovorene i one koji su stvarno bili na terenu da bi dobili sveobuhvatnu sliku i poduzeli nešto da se ubrza ovaj proces koji ide sporo.

Dženana Hodžić pitanje je uputila prema Vladi FBiH a odnosi se na dugovanja po osnovi poreza i doprinosa javnih poduzeća gdje je Vlada FBiH većinski vlasnik. Misli na milijunska dugovanja od strane rudnika i je li Vlada kao suvlasik ima plan izmirenja ovih dugovanja, ukoliko ima kakav je to plan.

Alma Kratina pitanje je uputila vezano za utvrđivanjae činjenice vezano za odnos Vlade prema zaključcima koje donosi Dom. Naime, već je isteklo 30 dana od zaključka donesenog 29.12.2020. gdje je Vlada zadužena da zajedno s Odborom za zdravstvo krene u pregovore za iznalaženje načina za nabavku dodatnih količina cjepiva protiv Covid-19. Traži da joj Vlada odgovori je li je ostvarila kontakt s Odborom za zdratvstvo i postupila po usvojenom zaključku.

Drugo pitanje odnosi se na tumačenje članka 5. Zakona o zaštiti osobnih podataka.

Adin Huremović pitanje je uputio vezano za izjave Administaracijskome povjerenstvu, a skoro je godina kako je nastala pandemija, te se sjednice održavaju online, smatra da naknade koje se isplaćuju za smještaj i odvojeni život i prijevoz da su nemoralne u ovakvim uvjetima i postoji li zakonski temelj za isključivanje takvih izdataka. Smatra da se ne trebaju plaćati službeni smještaji dok je stanje pandemije. Ako se ovo nastavi, smatra da bi se zastupnci trebali odreći naknade za odvojeni život, barem dok ne prođe pandemija.

Drugo pitanje prema tehničkoj službi Parlamenta FBiH, gdje bi služba organizirala jednu radionicu sa temom Prijedloga amandmana na zakone, budući da amandmane koje podnose zastupnici uglavnom Vlada odbija, zbog tehničke neispravnosti.

Miralem Galijašević ponovio je pitanje koje je ranije postavio-kada će Vlada FBiH dostaviti u paralmentarnu proceduru Zakon o pripadnsoti javnih prihoda u FBiH.

Nihad Čolpa postavio je pitanje – jesu li Vlada FBiH ili Vijeće ministara BiH tražili mišljenje Europske komisije, vezano za najavu zaključivanja ugovora sa proizvođačima koji nisu uključeni u Europsku strategiju cijepljenja stanovništva?

Senaid Begić pokrenuo je inicijativu za izmjene i dopune Zakona o doprinosima u dijelu uvezivanja obračuna doprinosa s prosječnom plaćom u Federaciji BiH, odnosno da se doprinosi obrtnika vezuju za minimalnu plaću u FBiH a ne uz prosječnu bruto plaću.

Sanela Prašović - Gadžo pitanje je uputila Federalnoj radio televiziji, kojim traži da rukovodstvo Federalne radio televizije uputi Zastupničkome domu izvješće o radu za 2018.,2019., i 2020. godinu. Poziva rukovodstvo Zastupničkoga doma da pokrene proces imenovanja Upravnoga odobra Federalne radio-televizije, te podsjetila da je mandat jednog preostalog člana Upravnog odbora istekao 10. lipnja, 2013. godine a mandat ravnatelja u kolovozu 2013. godine.

Dževad Adžem traži od Vlade FBiH spisak poduzeća u kojima je većinski vlasnik ili suvlasnik Vlada FBiH, koliko i koja poduzeća u kojima je Vlada većinski vlasnik ili suvlasnik imaju pozitivnu bilancu poslovanja; Koja poduzeća, javne ustanove, agencije, službe ili ministarstva u kojima Vlada FBiH većinski vlasnik ili suvlasnik je odgovorna za rad navedenih subjekata ima dugovanja po neuplaćenim porezima većim od 50 tisuća KM; Koja poduzeća Vlada FBiH planira privatizirati u nastavku procesa privatizacije; Koja sve poduzeća Vlada FBiH u pismu namjere još iz razdoblja kada je usvojena Reformska agenda namjerava privatizirati, odnosno na koja se obvezala da će ih privatizirati.

Nedžad Šećić prvo pitanje uputio je Cestama Federacije BiH, kojim traži odgovor dokle se došlo sa projektnom dokumentacijom za rekonstrukciju magistralne ceste M19 Ormanica – Gradačac i kada Ceste Federacije BiH planiraju izvršiti rekonstrukciju dijela magistralne ceste kada je u pitanju Općina Lukavac.

Ismet Osmanović prvo pitanje uputio je Federalnom ministarstvu pravde, a u svezi s notarskom službom u povodu usuglašavanja Zakona o notarskoj službi s odlukama Ustavnoga suda, te pita kada će se pokrenuti stvari sa mrtve točke, kada će se riješiti pitanje notarskih naknada, onako kako je predloženo u Zastupničkome domu i kako će spriječiti sve veću privatizaciju notarske službe na način da se u notarsku službu zapošljava u najvećem procentu rodbina onih koji drže notarske urede.

Drugo pitanje u svezi je s izvršavanjem zatvorskih kazni - zakonom je predviđena mogućnost određene zatvorske kazne zamijeniti novčanom kaznom za kaznena djela do godinu dana, te je u praksi to postala česta pojava. Upućuje zahtjev i sugestiju Federalnom ministarstvu pravde da izvrši analizu primjene takvih mjera i da preloži izmjene i dopune Zakona kad je u pitanju ova problematika.

Prešlo se na rad po točki 10. dnevnoga reda.

**10**.**Prijedlog zaključaka o utvrđivanju Programa provođenja statističkih istraživanja od interesa za Federaciju BiH za razdoblje 2021.-2024. godina,**

Prijedlog Zaključka dostavila je Vlada FBiH.

Ispred Federalnog zavoda za statistiku obrazlagao je Emir Kremić.

Ispred Odbora za ekonomsku i financijsku politiku obrazlagao je Husein Rošić.

U raspravi je sudjelovao Hajrudin Žilić.

S 74 glasa za, bez glasova protiv i bez suzdržanih glasova, usvojen je Prijedlog zaključaka o utvrđivanju Programa provođenja statističkih istraživanja od interesa za Federaciju BiH za razdoblje 2021.-2024. godina.

1. **Prijedlog Odluke o nabavci prostorija za smještaj Federalnog ministarstva financija – Porezna uprava FBiH u Tuzli, Orašju i Bosanskoj Krupi,**

Prijedlog Odluke dostavila je Vlada FBiH.

Prijedlog Odluke razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dala je ministrica Jelka Milićević.

U raspravi nitko nije sudjelovao.

 S 63 glasa za, osam glasova protiv i s dva suzdržana glasa, Zastupnički dom donio je Odluku o nabavci prostorija za smještaj Federalnog ministarstva financija – Porezna uprava FBiH u Tuzli, Orašju i Bosanskoj Krupi.

1. **Prijedlog Odluke o prihvaćanju zaduženja po sporazumu o zajmu između Bosne i Hercegovine i Međunarodne banke za obnovu i razvitak (IBRD) za realiziranje Projekta oporavka i potpore tvrtkama,**

Prijedlog Odluke dostavila je Vlada FBiH.

Prijedlog Odluke razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dala je ministrica Jelka Milićević.

U raspravi nitko nije sudjelovao.

 S 67 glasova za, jednim glasom protiv i s jednim suzdržanim glasom, Zastupnički dom donio je Odluku o prihvaćanju zaduženja po sporazumu o zajmu između Bosne i Hercegovine i Međunarodne banke za obnovu i razvitak (IBRD) za realizaciju Projekta oporavka i potpore tvrtkama.

1. **Prijedlog Odluke o prihvaćanju zaduženja po Sporazumu o kreditnoj liniji (Makrofinancijska pomoć za Bosnu i Hercegovinu) između Europske unije (kao zajmodavca) i Bosne i Hecegovine (kao zajmoprimca) i Centralne banke Bosne i Hercegovine (kao agenta zajmoprimca)**

Prijedlog Odluke dostavila je Vlada FBiH.

Prijedlog Odluke razmatrala su mjerodavna radna tijela i dostavila izvješća.

Ispred Vlade FBiH dodatno obrazloženje dala je ministrica Jelka Milićević.

U raspravi nitko nije sudjelovao.

S 68 glasova za, tri glasa protiv i s jednim suzdržanim glasom, Zastupnički dom donio je Odluku o prihvaćanju zaduženja po Sporazumu o kreditnoj liniji (Makrofinancijska pomoć za Bosnu i Hercegovinu) između Europske unije (kao zajmodavca) i Bosne i Hecegovine (kao zajmoprimca) i Centralne banke Bosne i Hercegovine (kao agenta zajmoprimca).

1. **Izvješće o izvršenju Proračuna Federalnog tužiteljstva za 2019. godinu,**

Izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

Dodatno obrazloženje dala je Lidija Petric, tajnik Federalnog tužiteljstva.

U raspravi su sudjelovali: Lana Prlić, Jasmina Zubić, Dževad Adžema i Lidija Petric.

Zastupnički dom nije usvojio Izvješće o izvršenju Proračuna Federalnog tužiteljstva za 2019. godinu (36 glasova za, 16 glasova protiv i 18 suzdržanih glasova).

**15.Dokument okvirnog Proračuna FBiH za razdoblje 2021.-2023. godina,**

Dokument je dostavila Vlada FBiH.

Dokument su razmatrala nadležna radna tijela i dostavila izvještaje.

 Ispred Vlade FBiH dodatno obrazloženje dala je ministrica Jelka Milićević.

U raspravi su učestvovali: Alma Kratina, Dževad Adžem, Sabina Ćudić, Miomirka Melank, te Jelka Milićević.

Predstavnički dom primio je k znanju Dokument okvirnog Proračuna FBiH za razdoblje 2021.-2023.godina.

Zastupnica Sabina Ćudić i zastupnik Dževad Adžem predložili su zaključak.

Sa 66 glasova za, jednim glasom protiv i uz 10 uzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH upućuje urgenciju Domu naroda Parlamenta FBiH da žurno uvrsti u dnevni red sjednice Prijedlog Prostornog plana Federacije BiH za razdoblje 2008.-2028. godina

1. **Izvješće o zaduženju Federacije BiH po osnovi emisije (7Y) obveznica na dan 22.09.2020. godine,**

Izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

U raspravi nitko nije sudjelovao.

Zastupnički dom primio je na znanje Izvješće o zaduženju Federacije BiH po osnovi emisije (7Y) obveznica na dan 22.09.2020. godine.

1. **Kvartalno izvješće o dugu Q3/2020.,**

Izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

U raspravi nitko nije sudjelovao.

Zastupnički dom primio je n znanje Kvartalno izvješće o dugu Q3/2020.

**18.Izvješće o zaduženju Federacije BiH po osnovi emisije trezorskih zapisa (6M) na dan 17.11.2020. godine,**

Izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

U raspravi nitko nije sudjelovao.

Zastupnički dom primio je na znanje Izvješće o zaduženju Federacije BiH po osnovi emisije trezorskih zapisa (6M) na dan 17.11.2020. godine.

**19. Usuglašavanje Prijedloga Zakona o dopunama Zakona o proračunima u FBiH,**

Zastupnički dom Parlamenta Federacije BiH je na 17. sjednici (29.12.2020.) usvojio Prijedlog Zakona, uz jedan amandmana kojega Vlada FBiH nije prihvatila, ali ga je Zastupnički dom izglasao. Amandman se odnosi na brisanje članka 2.

Dom naroda Parlamenta FBiH je na 8. sjednici (11.01.2021.) usvojio Prijedlog ovog Zakona u tekstu kako ga je predložila Vlada BiH.

Budući da Prijedlog Zakona nije usvojen u istovjetnom tekstu, potrebno ga je usuglasiti.

U raspravi su sudjelovali: Lana Prlić, Irfan Čengić, Zijat Mušić, Damir Mašić, Ismet Osmanović i Mladen Bošković.

Predsjedatelj je pozvao zastupnike da se očituju o Prijedlogu Zakona o proračunima, u tekstu kako ga je usvojio Dom naroda, a što nije usvojeno (16 za, 37 protiv i 22 suzdržana glasa), te će ovaj Prijedlog Zakona biti upućen Zajedničkom povjerenstvu za usuglašavanje tekstova zakona različito usvojenih u domovima Parlamenta FBiH.

 **20.Očitovanje o zaključcima Povjerenstva za sigurnost vezano za situaciju**

 **uzrokovanu migrantskom krizom u FBiH,**

Ova točka dnevnoga reda uvrštena je na prijedlog Povjerenstva za sigurnost.

Damir Mašić, ispred Povjerenstva dao je dodatno obrazloženje.

U raspravi su sudjelovali: Marijan Klaić, Asim Kamber, Irfan Durić, Eldar Čomor, Husein Rošić, Albin Muslić, Hajrudin Žilić, Tašo Dacić, Sanela Prašović, Hamdija Adbić.

Predloženi su zaključci o kojima su se zastupnici očitovali.

S 54 glasa za, osam glasova protiv i s pet suzdržanih glasova, usvojeni su sljedeći:

Z A K LJ U Č C I

Zastupnički dom Parlamenta FBiH očekuje od sigurnosnih agencija na svim razinama da uspostave učinkovit sustav koordinacije i usklade aktivnosti kontrole boravka i kretanja migranata.

Od svih policijskih agencija se zahtijeva da u okviru svojih nadležnosti pojačaju aktivnosti utvrđivanja identiteta migranata koje zateknu i kontroliraju na svome teritoriju.

Zastupnički dom Parlamenta FBiH od međunarodnih organizacija kao što su IOM i UNHCR, zahtijeva da kontejnere i opremu koji se nalaze u Biri, stave na raspolaganje mjerodavnim institucijama u Bosni i Hercegovini.

Zastupnički dom Parlamenta FBiH zahtijeva od mjerodavnih zakonodavnih organa na svim razinama vlasti, da pristupe izmjenama zakonske legislative, koje bi omogućile adekvatnije i učinkovitije postupanje u oblasti upravljanja migrantskom krizom.

Zastupnički dom Parlamenta FBiH traži žurno osiguravanje dodatnih i uvjetnih smještajnih kapaciteta, odnosno privremenih prihvatnih centara u sredinama i teritorijama koje do sada nisu snosile teret migrantske krize.

Zastupnički dom Parlamenta FBiH poziva mjerodavne agencije u BiH da izvrše kontrolu svih novčanih tijekova koji se odnose na transfere novca koji dolaze u BiH putem Western Uniona iz onih država iz kojih dolaze migranti koji borave u BiH.

 **21.Izbori i imenovanja**

Po ovoj točki dnevnoga reda nije bilo materijala za razmatranje.

Predsjedatelj je zaključio rad 18. redovite sjednice u 14.31.

 Transkript i prijepis transkripta sjednice čine sastavni dio Zapisnika.

 TAJNIK PREDSJEDATELJ

 ZASTUPNIČKOGA DOMA ZASTUPNIČKOGA DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović